section_heading: Nakon raspada
paragraph_text: Nakon posljednje turneje Uncle Tupela, Tweedy je potaknuo članove sastava da mu se pridruže u novom sastavu, dok je Farrar tražio članove za vlastiti sastav. Tweedy je uspio zadržati ostatak postave Uncle Tupela i formirao Wilco. Wilco je počeo vježbati nekoliko dana poslije posljednjeg koncerta Uncle Tupela, a u kolovozu 1994. bili su u studiju zbog svojeg prvog albuma, A.M. Farrar je zamolio Jima Boquista da se pridruži njegovu novom sastavu, Son Volt; Boquist je bio multiinstrumentalist koji je svirao s Joeom Henryjem kao predgrupa na posljednjoj turneji Uncle Tupela. Boquist je doveo i svoga brata Davea, a Farrar je nagovorio Mikea Heidorna da napusti Belleville kako bi se pridružio sastavu. Farrarova nova četveročlana postava počela je u studenom 1994. snimati svoj debitantski album Trace.<ref>Kot 2004. str. 89–90